कॉलेज मैदान के एक ओर हिस्से में हॉस्टल बनेगा
बांसवाड़ा। विश्वविद्यालयके लिए भवन-जमीन जाने की कार्रवाई से विचलित गोविंद गुरु कॉलेज के खेल मैदान में एक और हॉस्टल बनाने की तैयारी चल रही है। ऐसे में 20 बीघा का बचा मैदान और सिकुड़ने से यहां प्रस्तावित कॉलेज भवन निर्माण की गुंजाइश घटती दिखाई दे रही है।
इसकी भनक कॉलेज प्रशासन को भले ही अब लगी है, जबकि आयुक्तालय ने एनओसी तीन महीने पहले ही जारी कर दी थी। अब तो सामाजिक न्याय एवं अधिकारिता विभाग और पीडब्ल्यूडी के अधिकारियों ने मैदान में बने टीएडी हॉस्टल और खेल स्टेडियम से सटी जमीन भी चिह्नित कर ली है और भूमि आवंटन की प्रक्रिया चल रही है। पट्टा मिलते ही 50 की क्षमता वाला हॉस्टल बनाया जाएगा। इसके लिए 2 करोड़ 25 लाख का बजट है।
कॉलेज भवन सहित आसपास की जमीन विवि को देने के सरकारी प्रयासों के बीच नया भवन बनाने के लिए आयुक्तालय ने कॉलेज प्रशासन को एस्टीमेट बनवाने के निर्देश दिए थे। इस पर हाल ही कॉलेज प्रशासन ने पक्ष रखा। इसमें कॉलेज की 125 बीघा जमीन में से 52 बीघा पर संचालित कॉलेज के नए भवन के लिए सामने खेल मैदान की 20 बीघा जमीन को नाकाफी बताया था। हकीकत में मौजूदा जमीन 20 बीघा नहीं, बल्कि 12-14 बीघा ही बची है।
hin_Deva hin_Deva hin_Deva hin_Deva